**My Little Princess** on vuonna 2011 ensi-iltansa saanut Eva Ionescon ohjaama ranskalainen draamaelokuva, jonka pääosissa ovat Isabelle Huppert ja Anamaria Vartolomei. Elokuva on Ionescon esikoisohjaus.

*My Little Princess* on omaelämäkerrallinen ja perustuu Ionescon omaan lapsuuteen 1970-luvun Pariisissa ja suhteeseen äitiinsä, valokuvaaja Irina Ionescoon, joka otti ja julkaisi nuoresta tyttärestään eroottisia alastonkuvia. Elokuvan käsikirjoituksen laativat Ionesco, Marc Cholodenko ja Philippe Le Guay. François Marquis oli elokuvan tuottajana.

*My Little Princess* sai ensi-iltansa vuoden 2011 Cannesin elokuvajuhlilla *Semaine de la critique* -esityssarjassa, missä Ionesco oli ehdokkaana parhaan elokuvan Kultaisen kameran ja Queer Palmin saajaksi. Ionesco palkittiin Mumbain elokuvajuhlien parhaan elokuvan Kultaisella portilla ja parhaan ohjaajan Hopeisella portilla. Isabelle Huppert ja Anamaria Vartolomei palkittiin roolisuorituksistaan Mumbain elokuvajuhlien jaetulla parhaan naisnäyttelijän palkinnolla. Elokuva sai muun muassa myös kaksi César-ehdokkuutta parhaasta elokuvadebyytistä ja puvustuksesta.

Juoni
-----

**Varoitus:  Seuraava kirjoitus paljastaa yksityiskohtia juonesta.**
10-vuotias Violetta Giurgiu (Anamaria Vartolomei) asuu isoäitinsä (Georgetta Leahu) luona pienessä asunnossa, mutta kaipaa valokuvaajaäitiään Hannaa (Isabelle Huppert) ja janoaa tältä huomiota. Toive toteutuu, kun äiti keksii ottaa hänet uudeksi valokuvauskohteekseen. Violetta nauttii poseeraamisesta ja siitä, että saa viettää äitinsä kanssa aikaa. Mikään ei kuitenkaan saa mennä äidin visioiden edelle, ei edes oman lapsen hyvinvointi. Hannan ottamat kuvat nuoresta tyttärestään alkavat saada hyvin nopeasti paljon huomiota ja Violettan satu muuttuu pian painajaiseksi.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Isabelle Huppert  | … |  Hanna Giurgiu
  |
|  Anamaria Vartolomei  | … |  Violetta Giurgiu
  |
|  Denis Lavant  | … |  Ernst
  |
|  Louis-Do de Lencquesaing  | … |  Antoine Dupuis
  |
|  Georgetta Leahu  | … |  Mamie
  |
|  Jethro Cave  | … |  Updike
  |
|  Pascal Bongard  | … |  Jean
  |
|  Anne Benoît  | … |  rouva Chenus
  |

 | 

|  |  |  |
| --- | --- | --- |
|  Johanna Degris-Agogue  | … |  Apolline
  |
|  Déborah Révy  | … |  Nadia
  |
|  Lou Lesage  | … |  Rose
  |
|  Nicolas Maury  | … |  Louis
  |
|  Pauline Jacquart  | … |  Fifi
  |
|  Eve Bitoun  | … |  rouva Émilie
  |
|  Joe Sheridan  | … |  Arnaud
  |
|  Linda Bonneau  | … |  Maryse
  |

 |

Tuotanto
--------

Eva Ionesco laati *My Little Princessin* käsikirjoituksen jo 2000-luvun alussa, mutta hän joutui odottamaan tuotannon alkamista kymmenen vuotta rahoituksen puuttuessa.

Violetta Giurgiun rooliin koe-esiintyi yli neljän kuukauden aikana 500 tyttöä. Roolin sai lopulta kokematon romanialaissyntyinen Anamaria Vartolomei, jonka ensimmäinen rooli Violetta Giurgiu on. Isabelle Huppert oli Ionescon ainoa vaihtoehto Hanna Giurgiun rooliin. Ionesco oli jo kauan halunnut työskennellä Huppertin kanssa.

*My Little Princess* kuvattiin työnimellä *I’m Not a Fucking Princess* Le Pré-Saint-Gervaisin kunnassa Seine-Saint-Denisin departementissa Ranskassa vähän yli kolmen miljoonan euron budjetilla. Elokuvan tuotantoyhtiöinä olivat Les Productions Bagheera ja France 2 Cinéma. Elokuvan virallinen traileri julkaistiin 29. huhtikuuta 2011.

Julkaisu ja vastaanotto
-----------------------

*My Little Princess* sai ensi-iltansa Cannesin elokuvajuhlilla Ranskassa 17. toukokuuta 2011. Elokuva sai teatteriensi-iltansa Ranskassa 29. kesäkuuta 2011, oli Sophie Dulac Distributionin teatterilevittämä ja keräsi teatterikierroksensa aikana 70 929 katsojaa. Elokuva sai ranskalaisilta elokuvakriitikoilta ja yleisöltä lähinnä myönteisen vastaanoton. *My Little Princess* ei saanut Suomessa teatteriensi-iltaa, mutta se esitettiin Espoo Cinén elokuvajuhlilla elokuussa 2011.

*My Little Princess* julkaistiin Ranskassa DVD:lle 8. marraskuuta 2011.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas / ehdokkaat | Tulos |
| César | Paras elokuvadebyytti | Eva Ionesco | Ehdokkuus |
| Paras puvustus | Catherine Baba | Ehdokkuus |
| Lumières | Lupaavin nuori naisnäyttelijä | Anamaria Vartolomei | Ehdokkuus |
| Cannesin elokuvajuhlien Kultainen kamera | Paras elokuva | Eva Ionesco | Ehdokkuus |
| Cannesin elokuvajuhlien Queer Palm | Paras elokuva | Eva Ionesco | Ehdokkuus |
| Mumbain elokuvajuhlien Kultainen portti | Paras elokuva | Eva Ionesco | Voitto |
| Mumbain elokuvajuhlien Hopeinen portti | Paras ohjaaja | Eva Ionesco | Voitto |
| Paras naisnäyttelijä | Isabelle HuppertAnamaria Vartolomei | Voitto |
| La Ciotatin elokuvajuhlien Kultainen Louis Lumière | Paras elokuvadebyytti | Eva Ionesco | Ehdokkuus |
| La Ciotatin elokuvajuhlien parhaan naisnäyttelijän palkinto | Anamaria Vartolomei | Voitto |
| La Ciotatin elokuvajuhlien parhaan elokuvamusiikin palkinto | Bertrand Burgalat | Voitto |
| Namurin elokuvajuhlien Kultainen Bayard | Paras elokuvadebyytti | Eva Ionesco | Ehdokkuus |
|

Lähteet
-------

1. 1 2 3 4 5 6 7 8 9 10 11 12 13 14 15  MY LITTLE PRINCESS *allocine.fr*. AlloCiné. Viitattu 5.5.2017. (ranskaksi)
2. 1 2  My Little Princess *espoocine.fi*. Espoo Ciné.  Arkistoitu 13.9.2016. Viitattu 5.5.2017. (suomeksi)
3. 1 2 3 4 5  My Little Princess Dossier de Presse (francais PDF) *medias.unifrance.org*. UniFrance. Viitattu 5.5.2017. (ranskaksi)
4. 1 2 3  My Little Princess (2011) *imdb.com*. IMDb. Viitattu 5.5.2017. (englanniksi)
5. 1 2 3 4 5  My Little Princess *unifrance.org*. UniFrance. Viitattu 5.5.2017. (ranskaksi)
6. 1 2  MY LITTLE PRINCESS *jpbox-office.com*. JP’s Box-Office. Viitattu 5.5.2017. (ranskaksi)

Aiheesta muualla
----------------

* *My Little Princess* Sophie Dulac Distributionin sivuilla (ranskaksi)
* *My Little Princess* Internet Movie Databasessa. (englanniksi)
* *My Little Princess* AllMoviessa. (englanniksi)
* *My Little Princess* AlloCinéssä (ranskaksi)
* *My Little Princess* UniFrancessa (ranskaksi)
* *My Little Princess* JP’s Box-Officessa (ranskaksi)